শেন ওয়ার্নের দৃষ্টিতে পাকিস্তানের সেরা অধিনায়ক ওয়াসিম আকরাম
করোনাভাইরাস মহামারী আতংকে পুরো ক্রিকেট বিশ্বও থমকে আছে। সব ক্রিকেটাররা বাড়িতে বসেই অলস সময় পার করছেন। এ দুর্যোগকালে স্বাভাবিকভাবেই শেন ওয়ার্নও বাড়িতে বসেই ছুটি কাটাচ্ছেন। অলস সময়ে নিজের সময়ের ক্রিকেটকে স্মরণ করছেন এই অস্ট্রেলিয়ান স্পিন কিংবদন্তি, নিজ পছন্দানুসারে গ্রেটেস্ট পাকিস্তান একাদশ বেছে নিয়েছেন। ওই দলের নেতৃত্বে রাখা হয়েছে কিংবদন্তি পেসার ওয়াসিম আকরামকে। 







শেন ওয়ার্ন বলেন, আমার দেখা সেরা বোলার ওয়াসিম আকরাম। তার স্কিল অন্যদের চেয়ে অনেক ব্যতিক্রম। 




৫০ বছর বয়সী এই লেগ স্পিনার ইন্সটাগ্রাম লাইভে নিজের পছন্দনীয় পাকিস্তানের সর্বকালের সেরা একাদশ ঘোষণা দেন।  
ব্যাটিং ডিপার্টমেন্টে ওয়ার্নের পছন্দ সাঈদ আনোয়ার, আমির সোহেল, মোহাম্মদ ইউসুফ, ইনজামাম উল হক ও ইউনুস খান। উইকেটরক্ষক ব্যাটসম্যান হিসাবে আছেন মঈন খান।
পেস বোলিং ইউনিটে ওয়ার্ন রেখেছেন ওয়াসিম আকরাম, শোয়েব আখতার ও ওয়াকার ইউনুসকে। সাকলাইন মুশতাক ও মুশতাক আহমেদ আছেন স্পিনার হিসাবে।
ওয়ার্ন দল গঠন করার সময়ে বলেন, ‘আমার দেখা মতে ওয়াসিম আকরাম সেরা বোলার। বল হাতে তার স্কিল অন্য সবার চেয়ে আলাদা ছিল।’
১০৪ টেস্ট খেলা ওয়াসিম আকরামের উইকেট ৪১৪ টি, ৩৫৬ ওয়ানডে খেলে উইকেট পেয়েছেন ৫০২টি।
পাকিস্তানের বিপক্ষে শেন ওয়ার্নের পরিসংখ্যান বেশ ভালো। ১৩ টেস্টে পাকিস্তানের বিপক্ষে খেলে ২১.১০ গড়ে ৭১ উইকেট নিয়েছেন সর্বকালের অন্যতম সেরা এই লেগস্পিনার।
শেন ওয়ার্নের চোখে গ্রেটেস্ট পাকিস্তান একাদশ: সাঈদ আনোয়ার, আমির সোহেল, মোহাম্মদ ইউসুফ, ইনজামাম উল হক, ইউনুস খান, মইন খান (উইকেটরক্ষক), ওয়াসিম আকরাম (অধিনায়ক), সাকলাইন মুশতাক, মুশতাক আহমেদ, শোয়েব আখতার ও ওয়াকার ইউনুস।

করোনাভাইরাস মহামারী আতংকে পুরো ক্রিকেট বিশ্বও থমকে আছে। সব ক্রিকেটাররা বাড়িতে বসেই অলস সময় পার করছেন। এ দুর্যোগকালে স্বাভাবিকভাবেই শেন ওয়ার্নও বাড়িতে বসেই ছুটি কাটাচ্ছেন। অলস সময়ে নিজের সময়ের ক্রিকেটকে স্মরণ করছেন এই অস্ট্রেলিয়ান স্পিন কিংবদন্তি, নিজ পছন্দানুসারে গ্রেটেস্ট পাকিস্তান একাদশ বেছে নিয়েছেন। ওই দলের নেতৃত্বে রাখা হয়েছে কিংবদন্তি পেসার ওয়াসিম আকরামকে।